CELEX: 32011R1011
Language: lt
Date: 2011-10-13 00:00:00
Title: 2011 m. spalio 13 d. Tarybos reglamentas (ES) Nr. 1011/2011, kuriuo iš dalies keičiamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje

14.10.2011   
            
            
               LT
            
            
               Europos Sąjungos oficialusis leidinys
            
            
               L 269/18
            
         TARYBOS REGLAMENTAS (ES) Nr. 1011/2011
   2011 m. spalio 13 d.
   kuriuo iš dalies keičiamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į Tarybos sprendimą 2011/273/BUSP dėl ribojamųjų priemonių Sirijai (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               2011 m. gegužės 9 d. Taryba priėmė Reglamentą (ES) Nr. 442/2011 (2) dėl ribojamųjų priemonių, atsižvelgiant į padėtį Sirijoje;
            
         
               (2)
            
            
               2011 m. rugsėjo 2 d. (3) Taryba iš dalies pakeitė Reglamentą (ES) Nr. 442/2011, kad būtų išplėstos Sirijai taikomos priemonės, įskaitant platesnius įtraukimo į sąrašą kriterijus ir draudimą pirkti, importuoti ar vežti žalią naftą iš Sirijos. 2011 m. rugsėjo 23 d. (4) Taryba dar kartą iš dalies pakeitė Reglamentą (ES) Nr. 442/2011, kuriuo išplėtė Sirijai taikomas tolesnes priemones, kaip antai uždraudė investicijas į žalios naftos sektorių, papildė sąrašą ir uždraudė išduoti Sirijos valiutos banknotus ir monetas Sirijos centriniam bankui;
            
         
               (3)
            
            
               Tarybos sprendimu 2011/684/BUSP (5), iš dalies keičiančiu Sprendimą 2011/273/BUSP, numatyta papildoma priemonė, būtent papildomo subjekto įtraukimas į sąrašą kartu su leidžiančia nukrypti nuostata dėl galimybės nustatytą laikotarpį naudotis įšaldytomis lėšomis, kurias tas subjektas vėliau gavo ir kurios susijusios su prekybos su asmenimis ir subjektais, neįtrauktais į sąrašą, finansavimu;
            
         
               (4)
            
            
               ta priemonė patenka į Sutarties dėl Europos Sąjungos veikimo taikymo sritį, todėl jai įgyvendinti būtina imtis reguliavimo veiksmų Sąjungos lygmeniu, siekiant visų pirma užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (5)
            
            
               kad šiame reglamente numatyta priemonė būtų veiksminga, šis reglamentas turi įsigalioti nedelsiant jį paskelbus,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 442/2011 iš dalies keičiamas taip:
   
               1.
            
            
               4 straipsnio 1 ir 2 dalyse, 5 straipsnio 2 ir 3 dalyse ir 6 straipsnio a punkte žodžiai „II priedas“ pakeičiami žodžiais „II ir IIa priedai“;
            
         
               2.
            
            
               7 straipsnio a ir c punktuose bei 9 straipsnyje ir 14 straipsnio 1 dalyje žodžiai „II priedas“ pakeičiami žodžiais „II ir IIa priedai“;
            
         
               3.
            
            
               5 straipsnio 1 dalis pakeičiama taip:
               „1.   II ir IIa prieduose pateikiama tokia informacija:
               
                           a)
                        
                        
                           Į II priedo sąrašą įtraukiami fiziniai ar juridiniai asmenys, subjektai ir organizacijos, kuriuos pagal Sprendimo 2011/273/BUSP 4 straipsnio 1 dalį Taryba nustatė esant asmenimis ar subjektais, atsakingais už smurtines represijas prieš civilius gyventojus Sirijoje, asmenimis ar subjektais, pasinaudojančiais režimu ar jį remiančiais, ir su jais susiję fiziniai ar juridiniai asmenys ir subjektai, kuriems netaikomas 9a straipsnis.
                        
                     
                           b)
                        
                        
                           Į IIa priedo sąrašą įtraukiami subjektai, kuriuos pagal Sprendimo 2011/273/BUSP 4 straipsnio 1 dalį Taryba nustatė esant subjektais, susijusiais su asmenimis ar subjektais, atsakingais už smurtines represijas prieš civilius gyventojus Sirijoje, ar susijusiais su asmenimis ar subjektais, pasinaudojančiais režimu ar jį remiančiais, ir kuriems netaikomas 9a straipsnis.“;
                        
                     
         
               4.
            
            
               14 straipsnio 4 dalis pakeičiama taip:
               „4.   II ir IIa priedų sąrašai reguliariai, ir bent kas 12 mėnesių, peržiūrimi.“;
            
         
               5.
            
            
               įterpiamas šis straipsnis:
               „9a straipsnis
               Nukrypstant nuo 4 straipsnio 1 dalies, į IIa priedo sąrašą įtrauktas subjektas gali du mėnesius nuo įtraukimo į sąrašą datos atlikti mokėjimą, naudodamasis įšaldytomis lėšomis ar ekonominiais ištekliais, kuriuos tas subjektas gavo po įtraukimo į sąrašą datos, jeigu:
               
                           a)
                        
                        
                           toks mokėjimas yra numatytas pagal prekybos sutartį; ir
                        
                     
                           b)
                        
                        
                           atitinkamos valstybės narės kompetentinga institucija nustatė, kad mokėjimo tiesiogiai ar netiesiogiai negaus į II ar IIa priedus įtrauktas asmuo ar subjektas.“
                        
                     
         2 straipsnis
   Reglamento (ES) Nr. 442/2011 II priedas iš dalies keičiamas pagal šio reglamento II priedą.
   3 straipsnis
   Šio reglamento I priedo tekstas įterpiamas kaip Reglamento (ES) Nr. 442/2011 IIa priedas.
   4 straipsnis
   Reglamento (ES) Nr. 442/2011 IV priedo tekstas pakeičiamas šio Reglamento III priedu.
   5 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 13 d.
      
         
            Tarybos vardu
         
         
            Pirmininkas
         
         M. DOWGIELEWICZ
      
   
   
      (1)  OL L 121, 2011 5 10, p. 11.
   
      (2)  OL L 121, 2011 5 10, p. 1.
   
      (3)  Tarybos reglamentas (ES) Nr. 878/2011 (OL L 228, 2011 9 3, p. 1).
   
      (4)  Tarybos reglamentas (ES) Nr. 950/2011 (OL L 247, 2011 9 24, p. 3).
   
      (5)  Žr. šio Oficialiojo leidinio 33 psl.
   
      I PRIEDAS
      
         
            „IIa PRIEDAS
            
               4 ir 5 straipsniuose nurodytų subjektų sąrašas
            
            
               Subjektai
            
            
                         
                     
                     
                        Pavadinimas
                     
                     
                        Identifikavimo informacija
                     
                     
                        Įtraukimo į sąrašą priežastys
                     
                     
                        Įtraukimo į sąrašą data
                     
                  
                        1.
                     
                     
                        
                           Commercial Bank of Syria (Sirijos komercijos bankas)
                     
                     
                        
                                    —
                                 
                                 
                                    Damascus Branch, P.O. Box 2231, Moawiya St., Damaskas, Sirija;- P.O. Box 933, Yousef Azmeh Square, Damaskas, Sirija;
                                 
                              
                                    —
                                 
                                 
                                    Aleppo Branch, P.O. Box 2, Kastel Hajjarin St., Alepas, Sirija;
                                 
                              SWIFT/BIC CMSY SY DA; visi biurai visame pasaulyje [NPWMD]
                        Interneto svetainė: http://cbs-bank.sy/En-index.php
                        Tel.: +963 11 2218890
                        Faks.: +963 11 2216975
                        bendroji vadovybė: dir.cbs@mail.sy
                     
                     
                        Valstybės valdomas bankas, teikiantis režimui finansinę paramą.
                     
                     
                        13.10.2011“
                     
                  
      
   
   
      II PRIEDAS
      Reglamento (ES) Nr. 442/2011 II priede Emad GHRAIWATI, Tarif AKHRAS ir Issam ANBOUBA įrašai pakeičiami šiais įrašais:
      
         
                     „Vardas, pavardė
                  
                  
                     Tapatybės nustatymo informacija (gimimo data, vieta ir kt.)
                  
                  
                     Priežastys
                  
                  
                     Įtraukimo į sąrašą data
                  
               
                     Emad GHRAIWATI
                  
                  
                     Gim. data: 1959 m. kovo mėn.;
                     gim. vieta: Damaskas, Sirija
                  
                  
                     Damasko pramonės rūmų (Zuhair Ghraiwati Sons) direktorius. Ekonomiškai remia Sirijos režimą.
                  
                  
                     2011 9 2
                  
               
                     Tarif AKHRAS
                  
                  
                     Gim. data: 1949 m.;
                     gim. vieta: Homsas, Sirija
                  
                  
                     Grupės „Akhras“ (prekės, prekyba, perdirbimas ir logistika) steigėjas, Homsas. Ekonomiškai remia Sirijos režimą.
                  
                  
                     2011 9 2
                  
               
                     Issam ANBOUBA
                  
                  
                     Gim. data: 1949 m.;
                     gim. vieta: Latakija, Sirija
                  
                  
                     Žemės ūkio pramonės įmonės „Issam Anbouba“ direktorius. Ekonomiškai remia Sirijos režimą.
                  
                  
                     2011 9 2“
                  
               
   
   
      III PRIEDAS
      
         
            „IV PRIEDAS
            
               Naftos produktų sąrašas
            
            
                        
                           SS kodas
                        
                     
                     
                        
                           Aprašymas
                        
                     
                  
                        2709 00
                     
                     
                        Neapdorotos naftos alyvos (žalia nafta) ir neapdorotos alyvos, gautos iš bituminių mineralų.
                     
                  
                        2710
                     
                     
                        Naftos alyvos ir alyvos, gautos iš bituminių mineralų, išskyrus neapdorotas; produktai, nenurodyti kitoje vietoje, kurių sudėtyje esančios naftos alyvos arba alyvos, gautos iš bituminių mineralų, sudaro ne mažiau kaip 70 % masės, be to, šios alyvos yra pagrindinės šių produktų sudėtinės dalys; alyvų atliekos (jeigu, žibalo tipo reaktyvinių degalų (KN kodas 2710 19 21) pirkimas Sirijoje neuždraustas, su sąlyga, kad jis skirtas ir naudojamas tik orlaivio, į kurį jis įpiltas, skrydžio operacijos tęsimui).
                     
                  
                        2712
                     
                     
                        Vazelinas; parafinas, mikrokristalinis naftos vaškas, anglių dulkių vaškas, ozokeritas (kalnų vaškas), lignito (rusvųjų anglių) vaškas, durpių vaškas, kiti mineraliniai vaškai ir panašūs produktai, gauti naudojant sintezės arba kitus procesus, dažyti arba nedažyti.
                     
                  
                        2713
                     
                     
                        Naftos koksas, naftos bitumas ir kiti naftos alyvų ir alyvų, gautų iš bituminių mineralų, likučiai.
                     
                  
                        2714
                     
                     
                        Gamtinis bitumas ir gamtinis asfaltas; bituminiai arba naftingieji skalūnai ir gudroniniai smėliai; asfaltitai ir asfaltinės uolienos.
                     
                  
                        2715 00 00
                     
                     
                        Bituminiai mišiniai, daugiausia sudaryti iš gamtinio asfalto, gamtinio bitumo, naftos bitumo, mineralinės dervos arba mineralinės dervos pikio (pavyzdžiui, bitumo mastikos, cut-backs).“